En somalisk mand er dømt til udvisning efter have dyrket sex med to mindreårige piger på et hotel i København

Københavns byret har fredag eftermiddag kendt en 26-årig mand med somalisk baggrund skyldig i seksuelt overgreb på to mindre årige piger på 11 og 14 år.

Tilbage i april var manden og pigerne på Tivoli Hotel i København, hvor han skulle have brugt sin fysiske og psykiske overlegenhed til at have samleje og oralsex med pigerne.

Det er han nu dømt fire år og seks måneders fængsel for og en udvisning for bestandigt, fortæller hans advokat, Søren Eriksen til Ekstra Bladet.

- Min klient har anket sagen, da han ikke kender sig skyldig i dommen, siger advokaten.

I mellemtiden er navneforbuddet forlænget, hvorfor Ekstra Bladet stadig undlader hans navn.

Tog kokain, alkohol og hash

Under den første retssag den 7. december erkendte manden, at han havde haft sex med begge piger. Men påstod, at han ikke vidste, de var mindreårige.

Det burde han dog have vidste, mente rettens seks nævninge og tre dommere, hvorfor han fredag eftermiddag blev kendt skyldig.

Den somaliske mand forklarede, at han havde mødt pigerne på en café på Christiania, hvor de var blevet enige om at tage på hotel.

På vej til Tivoli Hotellet i København, havde de handlet ind til drinks, joints og kokain, som de festede med på værelset.

Herefter havde manden haft sex med pigerne - først den ældste på badeværelset og derefter den yngste i sengen.

Da politiet kom, fandt de bh'er og trusser ligge på gulvet på hotelværelset. Og så fandt en ulovlig dolk, 988,87 gram hash, joints og kokain på den somaliske mand.

Det er han også blevet dømt for i retten.

Boet hele livet i Danmark

Den somaliske mand, som er under navneforbud, kom til Danmark som flygtning med sin familie, da han var to år gammel.

Alligevel har retten dømt ham til udvisning.

- Vurderes det, at han ikke kan vende tilbage til sit oprindelsesland, så må han leve i Danmark på tålt ophold.

Lige nu sidder manden fortsat varetægtsfængslet, imens ankesagen er i gang.

Er der udstrakt navneforbud i anke